CELEX: 32011D0820(02)
Language: mt
Date: 2011-08-19 00:00:00
Title: Deċiżjoni ta’ Implimentazzjoni tal-Kummissjoni tad- 19 ta’ Awwissu 2011 li jadotta programm ta' ħidma għall-finanzjament tal-attivitajiet tal-Unjoni dwar alternattivi għall-kastrazzjoni kirurġika tal-ħnieżer

|



32011D0820(02)

Deċiżjoni ta’ Implimentazzjoni tal-Kummissjoni tad- 19 ta’ Awwissu 2011 li jadotta programm ta' ħidma għall-finanzjament tal-attivitajiet tal-Unjoni dwar alternattivi għall-kastrazzjoni kirurġika tal-ħnieżer  

Official Journal C 243 , 20/08/2011 P. 0005 - 0011



		Deċiżjoni ta’ Implimentazzjoni tal-Kummissjonitad- 19 ta’ Awwissu 2011li jadotta programm ta' ħidma għall-finanzjament tal-attivitajiet tal-Unjoni dwar alternattivi għall-kastrazzjoni kirurġika tal-ħnieżer2011/C 243/06IL-KUMMISSJONI EWROPEA,Wara li kkunsidrat it-Trattat dwar il-Funzjonament tal-Unjoni Ewropea,Wara li kkunsidrat ir-Regolament tal-Kunsill (KE, Euratom) Nru 1605/2002 tal- 25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej [1], u b’mod partikolari l-Artikolu 75 tiegħu,Wara li kkunsidrat ir-Regolament tal-Kummissjoni (KE, Euratom) Nru 2342/2002 tat- 23 ta’ Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolament Finanzjarju li jgħodd għall-baġit ġenerali tal-Komunitajiet Ewropej [2], u b’mod partikolari l-Artikolu 90 tiegħu,Wara li kkunsidrat id-Deċiżjoni tal-Kunsill 2009/470/KE tal- 25 ta’ Mejju 2009 dwar in-nefqa fil-kamp veterinarju [3], u b’mod partikolari l-Artikoli 19, 20, 22 u 23 tagħha,Billi,(1) Ir-Regolamenti (KE, Euratom) Nru 1605/2002 u Nru 2342/2002 jirrikjedu li l-impenji baġitarji tal-Unjoni jkunu preċeduti minn deċizjoni ta' finanzjament li tistabbilixxi l-elementi essenzjali tal-azzjoni partikolari involuta.(2) Id-Deċiżjoni 2009/470/KE tistabbilixxi l-proċeduri li jirregolaw il-kontribut finanzjarju mill-Unjoni lejn miżuri veterinarji speċifiċi, inkluża l-politika ta’ tagħrif għal saħħet l-annimali, il-benessri tal-annimali u s-sigurtà fl-ikel, kif ukoll miżuri tekniċi u xjentifiċi.(3) Ir-riħa taċ-ċingjal hija riħa żgradevoli li tista' toħroġ meta laħam minn ħnieżer maskili mhux ikkastrati jissaħħan għat-tisjir. Perċentwali żgħira ta' ħnieżer jakkumulaw konċentrazzjonijiet għolja ta' androstenon, skatol u indol, is-sustanzi responsabbli għar-riħa, f'laħamhom meta jilħqu l-maturità sesswali tagħhom. Filwaqt li mhux il-konsumaturi kollha huma sensittivi għar-riħa taċ-ċingjal, dawk il-konsumaturi li huma hekk jirrifjutaw il-laħam tal-ħanżir u jqisuh li ma jittikilx. Minħabba f'hekk, il-paragrafu 1(p) tal-Kapitolu V tat-Taqsima II, tal-Anness I mar-Regolament (KE) Nru 854/2004 tal-Parlament Ewropew u tal-Kunsill tad- 29 ta' April 2004 li jippreskrivi regoli speċifiċi għall-organizzazzjoni ta' kontrolli uffiċjali fuq prodotti li joriġinaw mill-annimali maħsuba għall-konsum uman [4] jistipula li laħam b'riħa sesswali qawwija mhux tajjeb għall-konsum mill-bniedem.(4) Bħalissa qegħdin jintużaw tliet approċċi differenti biex il-laħam tal-majjal ma jkollux din ir-riħa jiġifieri qtil kmieni, it-tneħħija tat-testikoli (kastrazzjoni kirurġika), jew immunokastrazzjoni (vaċċinazzjoni biex tnaqqas ir-riħa taċ-ċingjal). Il-kastrazzjoni kirurġika tal-ħnieżer tikkostitwixxi element ta' tħassib għall-benessri tal-annimali. Minħabba f'hekk, id-Direttiva tal-Kunsill 2008/120/KE tat- 18 ta' Diċembru 2008 li tistabbilixxi standards minimi għall-protezzjoni tal-majjali [5] tistipula li l-veterinarji u n-nies imħarrġa biss jistgħu jikkastraw il-ħnieżer u li meta l-ħnieżer ikollhom sebat ijiem jew iżjed iridu jintużaw anestitiku flimkien ma' somministrazzjoni prolongata ta' analġeżiċi.(5) L-Opinjoni tal-Bord Xjentifiku dwar is-Saħħa u l-Benessri tal-Annimali tal-Awtorità Ewropea għas-Sigurtà fl-Ikel (EFSA) li ngħatat fuq talba tal-Kummissjoni relatata mal-aspetti ta' benessri tal-kastrazzjoni tad-driefeġ [6] u li ġiet adottata fit- 12 u t- 13 ta' Lulju 2004 tissuġġerixxi li kastrazzjoni kirurġika ta' ħanżir ta' kwalunkwe età xorta toħloq uġigħ.(6) L-Artikolu 13 tat-Trattat jagħraf li l-annimali huma esseri li jħossu u li għandha tingħata attenzjoni għar-rekwiżiti tal-benessri tagħhom fil-formulazzjoni u fl-implimentazzjoni, fost l-oħrajn, tal-politiki tal-Unjoni rigward l-agrikultura u s-suq intern.(7) Fid-Dikjarazzjoni Ewropea dwar l-alternattivi għall-kastrazzjoni kirurġika tal-ħnieżer [7] ta' Diċembru 2010, l-atturi ewlenin tas-settur tal-ħnieżer impenjaw ruħhom fuq bażi volontarja biex iwaqqfu l-kastrazzjoni kirurġika ta' rutina għall-ħnieżer maskili sal- 1 ta' Jannar 2018 bil-kundizzjoni li tiġi stabbilita sħubija Ewropea dwar il-kastrazzjoni tal-ħnieżer biex jiġu żviluppati l-azzjonijiet meħtieġa biex jintlaħaq dan l-għan.(8) L-Unjoni għandha għalhekk tinvesti fi studji dwar alternattivi għall-kastrazzjoni kirurġika tal-ħnieżer. Għalhekk għandu jitnieda programm ta' ħidma li jkun ta' appoġġ għal miżuri tekniċi, xjentifiċi u edukattivi biex jidentifikaw u jintroduċu alternattivi għal kastrazzjoni kirurġika. Il-programm ta' ħidma għandu jinkludi l-iżvilupp ta' referenza u metodi ta' monitoraġġ biex tiġi individwata r-riħa taċ-ċingjal fil-laħam tal-majjal u studji dwar l-aċċettazzjoni mill-konsumatur ta' laħam u prodotti li jkunu ġejjin minn ħnieżer maskili li ma jkunux ikkastrati kirurġikament.(9) Ir-riżultat ta' dawk l-istudji jistgħu jirrikjedu wkoll ir-rikonsiderazzjoni tal-leġiżlazzjoni rilevanti tal-Unjoni biex jiġi żgurat it-tħaddim sew tas-suq intern. Għandu jiġi identifikat l-impatt ekonomiku tat-tmiem tal-kastrazzjoni kirurġika ta' rutina tal-ħnieżer sal- 1 ta' Jannar 2018. Għalhekk huwa xieraq li ssir analiżi komprensiva tal-ispejjeż u l-benefiċċji li l-miżuri rilevanti jista' jkollhom fil-livelli differenti tal-katina ta' produzzjoni tal-laħam tal-ħanżir.(10) Għandu jkun hemm websajt interattiva ddedikata sabiex tippromwovi l-edukazzjoni u t-taħriġ tal-partijiet interessati ewlenin tas-settur tal-ħnieżer dwar l-azzjonijiet meħuda mill-Unjoni għal alternattivi għall-kastrazzjoni kirurġika tal-ħnieżer.(11) Iċ-Ċentru ta' Riċerka Konġunta tal-Kummissjoni – l-Istitut tal-Materjali u l-Kejl ta' Referenza (JRC-IRMM) f'Geel, il-Belġju, għandu l-kompetenza esperta xjentifika u teknika neċessarja għall-iżvilupp u l-validazzjoni ta' metodi ta' referenza tal-analiżi. Għalhekk JRC-IRMM għandu jingħata trasferiment baġitarju tal-Unjoni kopert minn ftehim amministrattiv għall-iżvilupp tal-metodi ta' referenza rikonoxxuti mill-Unjoni Ewropea għall-identifikazzjoni u l-kejl tal-komposti ewlenin responsabbli għar-riħa taċ-ċingjal.(12) Għall-applikazzjoni ta' din id-Deċiżjoni, jixraq li t-terminu "bidla sostanzjali" jkun definit fl-ambitu tat-tifsira tal-Artikolu 90(4) tar-Regolament (KE, Euratom) Nru 2342/2002.(13) Il-miżuri stipulati f’din id-Deċiżjoni huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali.IDDEĊIDIET KIF ĠEJ:Artikolu 1Il-programm ta’ ħidma għall-attivitajiet tal-Unjoni dwar l-alternattivi għall-kastrazzjoni kirurġika tal-ħnieżer kif stabbilit fl-Anness ("il-programm ta' ħidma") huwa adottat.Artikolu 2Il-kontribuzzjoni massima għall-programm ta' ħidma ġie ffissat għal EUR 1330000 li għandhom jiġu ffinanzjati mil-linja li ġejja tal-Baġit Ġenerali tal-Unjoni Ewropea għall-2011:- linja tal-baġit 17 04 02 01: EUR 1330000.Dawn l-approprjazzjonijiet jistgħu jkopru wkoll l-imgħax dovut għal ħlas tard.Artikolu 3Bidliet kumulattivi tal-allokazzjonijiet għall-azzjonijiet koperti mill-programm ta' ħidma li ma jaqbżux l-10 % tal-kontribuzzjoni massima prevista mill-Artikolu 2 ta' din id-Deċiżjoni ma għandhomx jitqiesu bħala sostanzjali fl-ambitu tat-tifsira tal-Artikolu 90(4) tar-Regolament (KE, Euratom) Nru 2342/2002, sakemm dawn ma jkunux jaffettwaw b'mod sinifikanti n-natura u l-għan tal-programm ta' ħidma.Artikolu 4Din id-Deċiżjoni tikkostitwixxi deċiżjoni ta’ finanzjament fl-ambitu tat-tifsira tal-Artikolu 75 tar-Regolament Finanzjarju.Din id-Deċiżjoni tkopri l-ħlas ta' imgħax dovut għal ħlas tard skont l-Artikolu 83 tar-Regolament (KE, Euratom) Nru 1605/2002 u l-Artikolu 106(5) tar-Regolament (KE, Euratom) Nru 2342/2002.Magħmul fi Brussell, id- 19 ta’ Awwissu 2011.Għall-KummissjoniJohn DalliMembru tal-Kummissjoni[1] ĠU L 248, 16.9.2002, p. 1.[2] ĠU L 357, 31.12.2002, p. 1.[3] ĠU L 155, 18.6.2009, p. 30.[4] ĠU L 139, 30.4.2004, p. 206.[5] ĠU L 47, 18.2.2009, p. 5.[6] Il-Ġurnal tal-EFSA (2004) 91, 1-18.[7] http://ec.europa.eu/food/animal/welfare/farm/initiatives_en.htm--------------------------------------------------ANNESS IProgramm ta' Ħidma kif imsemmi fl-Artikolu 11.1. IntroduzzjoniDan il-programm fih miżuri ta' implimentazzjoni għall-azzjonijiet li jinvolvu nfiq tal-Unjoni dwar alternattivi għall-kastrazzjoni kirurġika tal-ħnieżer.Abbażi tal-għanijiet mogħtija fid-Deċiżjoni tal-Kunsill 2009/470/KE dwar in-nefqa fil-kamp veterinarju, id-distribuzzjoni tal-baġit u l-azzjonijiet ewlenin huma dawn li ġejjin:Għall-akkwisti (implimentati f’ġestjoni ċċentralizzata diretta) (1.2):- L-użu ta' ftehim amministrattiv maċ-Ċentru ta' Riċerka Konġunta, l-Istitut tal-Materjali u l-Kejl ta' Referenza, f'Geel, il-Belġju, għall-iżvilupp ta' metodi ta' referenza rikonoxxuti mill-Unjoni Ewropea għall-identifikazzjoni u l-kejl tal-komposti ewlenin responsabbli għar-riħa taċ-ċingjal, sa massimu ta' EUR 500000 (1.2.1).- Sejħa miftuħa għall-offerti għal studju dwar l-aċċettazzjoni mill-konsumatur fl-Unjoni Ewropea u f'pajjiżi terzi ta' laħam u prodotti tal-laħam tal-majjal miksuba minn ħnieżer maskili li ma jkunux ikkastrati kirurġikament, il-pubblikazzjoni tagħha u t-tixrid ta' tagħrif relatat, sa massimu ta' EUR 250000 (1.2.2).- Sejħa miftuħa għall-offerti għal studju dwar il-metodi ta' identifikazzjoni bikrija għar-riħa taċ-ċingjal li qed jintużaw jew li qed jiġu żviluppati fl-impjanti tal-qtil fl-Unjoni Ewropea sa massimu ta' EUR 150000 (1.2.3).- Sejħa mituħa għall-offerti għal studju dwar kif jista' jinkiseb tnaqqis ta' komposti ta' riħa taċ-ċingjal permezz ta' tekniki ta' tgħammir, ta' għalf u ta' ġestjoni, sa massimu ta' EUR 250000 (1.2.4).- L-użu ta' kuntratt qafas għal analiżi ta' studju u ekonomiku tal-ispejjeż u l-benefiċċji tat-tmiem tal-kastrazzjoni kirurġika tal-ħnieżer b'attenzjoni speċjali għall-qsim tal-ispejjeż fil-katina kollha tal-laħam tal-majjal, sa massimu ta' EUR 150000 (1.2.5).- L-użu ta' kuntratt qafas biex tiġi żviluppata, ospitata u miżmuma websajt iddedikata għall-azzjonijiet tal-Unjoni Ewropea dwar alternattivi għall-kastrazzjoni kirurġika tal-ħnieżer, sa massimu ta' EUR 30000 (1.2.6).1.2. AkkwistiL-ammont baġitarju globali riżervat għas-sena 2011 għall-kuntratti tal-akkwisti msemmija fil-punt 1.2 jammonta għal EUR 1330000.1.2.1. L-iżvilupp ta' metodi ta' referenza rikonoxxuti mill-Unjoni Ewropea għall-identifikazzjoni u l-kejl tal-komposti ewlenin responsabbli għar-riħa taċ-ċingjalBażi ġuridika : L-Artikoli 22 u 23 tad-Deċiżjoni tal-Kunsill 2009/470/KELinja baġitarja : 17 04 02 01Numru indikattiv u tipi ta’ kuntratti previsti : Ftehim amministrattiv maċ-Ċentru ta' Riċerka Konġunta, l-Istitut tal-Materjali u l-Kejl ta' Referenza (JRC-IRMM), f'Geel, il-Belġju,Suġġett tal-kuntratti previsti : - L-iżvilupp ta' metodi ta' referenza armonizzati tal-Unjoni Ewropea għall-identifikazzjoni u l-kejl tat-tliet komposti ewlenin responsabbli għar-riħa taċ-ċingjal (androstenon, skatol, indol) sabiex jiġi żgurat it-tħaddim sew tas-suq intern tal-laħam tal-majjal miksub minn ħnieżer maskili li ma jkunux ikkastrati kirurġikament;- L-iżvilupp ta' tekniki armonizzati għat-teħid ta' kampjuni tal-Unjoni Ewropea u t-tħejjija tal-kampjuni għall-identifikazzjoni tar-riħa taċ-ċingjal;- Il-ħolqien ta' kollegament bejn il-limiti massimi tal-metodi ta' referenza armonizzati tal-Unjoni Ewropea għall-identifikazzjoni tal-komposti tar-riħa taċ-ċingjal mal-limiti massimi sensorjali;- It-tqabbil tar-riżultati analitiċi bejn il-laboratorji;- Il-kalibrazzjoni tal-metodi ta' monitoraġġ rapidu għall-identifikazzjoni tar-riħa taċ-ċingjal.Implimentazzjoni : Ġestjoni diretta ċċentralizzataPerjodu ta’ żmien indikattiv għat-tnedija tal-proċedura tal-akkwist : Settembru 2011Ammont indikattiv tas-sejħa għall-offerti : EUR 500000Kuntratt speċifiku : Mhux applikabbli1.2.2. Studju dwar l-aċċettazzjoni fl-Unjoni Ewropea u f'pajjiżi terzi għal-laħam tal-majjal u prodotti tal-laħam li jkun ġej minn ħnieżer maskili li ma jkunux ikkastrati kirurġikamentBażi ġuridika : L-Artikoli 22 u 23 tad-Deċiżjoni tal-Kunsill 2009/470/KELinja baġitarja : 17 04 02 01Numru indikattiv u tipi ta’ kuntratti previsti : Kuntratt ta' servizz wieħed (sejħa miftuħa għall-offerti)Suġġett tal-kuntratti previsti : - Studju dwar l-aċċettazzjoni mill-konsumatur fl-Unjoni Ewropea u f'pajjiżi terzi għal-laħam tal-majjal u prodotti tal-laħam li jkun ġej minn ħnieżer maskili li ma jkunux ikkastrati kirurġikament- L-identifikazzjoni u l-indirizzar tad-differenzi bejn l-Istati Membri differenti fl-aċċettazzjoni mill-konsumatur tal-laħam tal-majjal u l-prodotti tal-laħam miksuba mill-ħnieżer maskili li ma jkunux ikkastrati kirurġikament.- L-identifikazzjoni u l-indirizzar tad-differenzi fl-aċċettazzjoni mill-konsumatur tal-laħam tal-majjal u l-prodotti tal-laħam miksuba mill-ħnieżer maskili li ma jkunux ikkastrati kirurġikament fil-pajjiżi terzi li l-Unjoni tesporta l-laħam tal-majjal u l-prodotti tal-laħam tal-majjal lejhom.Implimentazzjoni : Ġestjoni diretta ċċentralizzataPerjodu ta’ żmien indikattiv għat-tnedija tal-proċedura tal-akkwist : Diċembru 2011Ammont indikattiv tas-sejħa għall-offerti : EUR 250000Kuntratt speċifiku : Mhux applikabbli1.2.3. Studju dwar metodi ta' identifikazzjoni rapida tar-riħa taċ-ċingjal użati jew li qed jiġu żviluppati f'biċċeriji fl-Unjoni EwropeaBażi ġuridika : L-Artikoli 22 u 23 tad-Deċiżjoni tal-Kunsill 2009/470/KELinja baġitarja : 17 04 02 01Numru indikattiv u tipi ta’ kuntratti previsti : Kuntratt ta' servizz wieħed (sejħa miftuħa għall-offerti)Suġġett tal-kuntratti previsti : - It-twettiq ta' studju dwar metodi ta' identifikazzjoni rapida għar-riħa taċ-ċingjal li qegħdin jintużaw jew jiġu żviluppati fil-biċċeriji tal-majjali fl-Unjoni Ewropea.- It-tqabbil tal-fattibilità, ir-riżultati u l-ispejjeż tal-metodi differenti li qed jintużaw u jiġu żviluppati fil-biċċeriji fl-Unjoni Ewropea.Implimentazzjoni : Ġestjoni diretta ċċentralizzataPerjodu ta’ żmien indikattiv għat-tnedija tal-proċedura tal-akkwist : Frar 2012Ammont indikattiv tas-sejħa għall-offerti : EUR 150000Kuntratt speċifiku : Mhux applikabbli1.2.4. Studju dwar kif jista' jinkiseb tnaqqis tal-komposti tar-riħa taċ-ċingjal permezz ta' tekniki ta' tgħammir, ta' għalf u ta' ġestjoniBażi ġuridika : L-Artikoli 22 u 23 tad-Deċiżjoni tal-Kunsill 2009/470/KELinja baġitarja : 17 04 02 01Numru indikattiv u tipi ta’ kuntratti previsti : Kuntratt ta' servizz wieħed (sejħa miftuħa għall-offerti).Suġġett tal-kuntratti previsti : - Studju għall-identifikazzjoni u l-kwantifikazzjoni ta' kif il-komposti tar-riħa taċ-ċingjal jistgħu jitnaqqsu permezz ta' bidliet fit-tekniki ta' tgħammir, ta' għalf u ta' ġestjoni.Implimentazzjoni : Ġestjoni diretta ċċentralizzataPerjodu ta’ żmien indikattiv għat-tnedija tal-proċedura tal-akkwist : April 2012Ammont indikattiv tas-sejħa għall-offerti : EUR 250000Kuntratt speċifiku : Mhux applikabbli.1.2.5. Studju u analiżi ekonomika tal-ispejjeż u l-benefiċċji tat-tmiem tal-kastrazzjoni kirurġika tal-ħnieżerBażi ġuridika : L-Artikoli 22 u 23 tad-Deċiżjoni tal-Kunsill 2009/470/KELinja baġitarja : 17 04 02 01Numru indikattiv u tipi ta’ kuntratti previsti : Kuntratt wieħed ta’ servizz (l-użu tal-kuntratt ta’ qafas eżistenti)Suġġett tal-kuntratti previsti : - Il-ġbir ta' dejta ekonomika u t-tbassir ekonomiku tal-ispejjeż u l-benefiċċji (ambjentali, f'għalf, f'għadd ta' driefeġ) tat-tmiem tal-kastrazzjoni kirurġika ta' rutina tal-ħnieżer. Dawn għandhom ikopru l-ispejjeż u l-benefiċċji lill-atturi kollha tas-settur mill-produtturi sal-konsumaturi;- L-identifikazzjoni ta' kif dawn l-ispejjeż il-benefiċċji għandhom jinqasmu bejn l-atturi differenti kollha tas-settur.Implimentazzjoni : Ġestjoni diretta ċċentralizzataPerjodu ta’ żmien indikattiv għat-tnedija tal-proċedura tal-akkwist : Ġunju 2012Ammont indikattiv tas-sejħa għall-offerti : EUR 150000Kuntratt speċifiku : Il-konklużjoni ta' kuntratt ta' servizz speċifiku skont il-valutazzjoni tal-kuntratt qafas, stima tal-impatt u servizzi relatati, lott 3, il-Katina Alimentari, numru tal-kuntratt Nru SANCO/2008/01/055.1.2.6. L-iżvilupp, l-ospitar u ż-żamma ta' websajt iddedikata għall-edukazzjoni u t-taħriġ tal-partijiet interessati ewlenin tas-settur tal-ħnieżer dwar l-azzjonijiet meħuda mill-Unjoni Ewropea għal alternattivi għall-kastrazzjoni kirurġika tal-ħnieżerBażi ġuridika : L-Artikoli 19 u 20 tad-Deċiżjoni tal-Kunsill 2009/470/KELinja baġitarja : 17 04 02 01Numru indikattiv u tipi ta’ kuntratti previsti : Kuntratt wieħed ta’ servizz (l-użu tal-kuntratt ta’ qafas eżistenti)Suġġett tal-kuntratti previsti : L-għanijiet ewlenin tal-websajt iddedikata jkunu:- L-għoti ta' informazzjoni aġġornata onlajn dwar l-attivitajiet tal-Unjoni Ewropea dwar l-alternattivi għall-kastrazzjoni kirurġika tal-ħnieżer;- L-għoti ta' pjattaforma għall-iskambju ta' informazzjoni u taħriġ lill-atturi tal-katina sħiħa tal-laħam tal-majjal.- Il-produzzjoni ta' pubblikazzjonijiet għat-tqassim tar-riżultati tal-azzjonijiet tal-Unjoni Ewropea dwar l-alternattivi għall-kastrazzjoni tal-ħnieżer.Implimentazzjoni : Ġestjoni diretta ċċentralizzataPerjodu ta’ żmien indikattiv għat-tnedija tal-proċedura tal-akkwist : Ottubru 2011Ammont indikattiv tas-sejħa għall-offerti : EUR 30000Kuntratt speċifiku : Konklużjoni ta' kuntratt ta' servizz speċifiku skont ir-referenza tal-kuntratt ta' qafas SANCO/2009/A1/005 Lott 1.--------------------------------------------------